
	REPUBLIKA HRVATSKA
OPĆINSKI PREKRŠAJNI SUD U ZAGREBU
Avenija Dubrovnik 8, Zagreb
Odjel za izvršenje prekršajnih sankcija
	 
 
 
 



                                                                                         Poslovni broj: Pp Ikp-5732/2025

R E P U B L I K A  H R V A T S K A
 
R J E Š E N J E
 
        Općinski prekršajni sud u Zagrebu, po sucu Ljiljani Lovrek Grojzdek, uz sudjelovanje sudskog referenta za izvršenje kazni Jasenke Peroš u postupku izvršenja prekršajnopravne sankcije izrečene osuđeniku Tomislavu Zorko zbog prekršaja iz članka 53. stavka 1. i 4. Zakona o sigurnosti prometa na cestama, 20. srpnja 2026. 
 
r i j e š i o    j e
 
        Na temelju članka 14. stavka 1. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22) obustavlja se postupak izvršenja prekršajnopravne sankcije novčane kazne osuđeniku Tomislavu Zorko, OIB: 42983856881, rođen 23. listopada 1976. s prebivalištem u Zagrebu, Kozjak 29/a, zbog prekršaja iz članka 53. stavka 1. i 4. Zakona o sigurnosti prometa na cestama.
                                                          Obrazloženje
 
1.  Pravomoćnim prekršajnim nalogom Policijske uprave zagrebačke, II. Postaje prometne policije Zagreb, poslovni broj: 211-07/22-4/18750, 511-19-45-22-1 od 29. ožujka 2022. koji je postao pravomoćan 6. srpnja 2023., osuđeniku Tomislavu Zorko izrečena je prekršajnopravna sankcija novčane kazne u iznosu od 398,17 eura (tristo devedeset osam eura i sedamnaest centi).
2.  Odredbom članka 14. stavka 1. Prekršajnog zakona  propisano je da zastara izvršenja kazni i drugih prekršajnopravnih sankcija nastupa u svakom slučaju kada proteknu tri godine od dana pravomoćnosti odluke kojom je izrečena kazna ili druga prekršajnopravna sankcija.
 3.   Budući je od dana pravomoćnosti odluke o prekršaju proteklo više od tri godine nastupila je zastara izvršenja prekršajnopravnih sankcija, zbog čega je postupak izvršenja obustavljen.  

U Zagrebu, 20. srpnja 2026. 
    
 Sudski referent za izvršenje kazni 							Sudac
 Jasenka Peroš						  	     Ljiljana Lovrek Grojzdek
Uputa o pravnom lijeku:
	Protiv ovog rješenja dopuštena je žalba u roku od tri dana od dana dostave. Žalba se podnosi Općinskom prekršajnom sudu u Zagrebu, Avenija Dubrovnik 8, u dva primjerka, a o žalbi odlučuje Visoki prekršajni sud Republike Hrvatske.
      
Dostaviti:
            1.osuđeniku Tomislavu Zorku, Kozjak 29/a, 10000 Zagreb
            2.podnositelju zahtjeva PUZ, II. Postaja prometne policije Zagreb, Jadranska avenija 8
            3.spis

